
RAPORT  COMUN

asupra proiectului de Lege pentru completarea art.114 alin.(1) din Legea nr.263/2010 privind sistemul unitar de pensii publice şi a art.55 din Legea nr.223/2015 privind pensiile militare de stat
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru apărare, ordine publică şi siguranţă naţională au fost sesizate, prin adresa nr. PLx 624/2018 din 24 octombrie 2018, cu dezbaterea pe fond, în procedură obişnuită, a proiectului de Lege pentru completarea art.114 alin.(1) din Legea nr.263/2010 privind sistemul unitar de pensii publice şi a art.55 din Legea nr.223/2015 privind pensiile militare de stat.
La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.682/10.07.2018)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/548/07.11.2018).
Proiectul de lege a fost adoptat de Senat în şedinţa din 22 octombrie 2018.

Proiectul de lege are ca obiect de reglementare crearea cadrului legal pentru eliminarea situaţiilor discriminatorii în care se află copiii urmaşi ai persoanelor care aveau calitatea de soldaţi şi gradaţi profesionişti în activitate sau în rezervă, mobilizaţi sau concentraţi în unităţi militare, decedaţi ca urmare a unor acţiuni specifice în perioada în care erau asiguraţi în sistemul public de pensii, în temeiul Legii nr.19/2000, în raport cu urmaşii soldaţilor şi gradaţilor profesionişti care beneficiază de dreptul la pensie militară de urmaş, sub incidenţa prevederilor art.47 şi 55 alin.(1) din Legea nr. 223/2015, cu modificările şi completările ulterioare.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

În conformitate cu prevederile Regulamentului Camerei Deputaţilor, republicat, cu modificările şi completările ulterioare, Comisiile au dezbătut proiectul de lege în şedinţe separate. 

La şedinţa Comisiei pentru apărare, ordine publică şi siguranţă naţională din data de 7 noiembrie 2018, din totalul de 20 de membri, au fost prezenţi la lucrări conform listei de prezenţă. În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege în forma prezentată.
La şedinţa Comisiei pentru muncă şi protecţie socială din data de 6 noiembrie 2018 şi-au înregistrat prezenţa 20 de deputaţi din totalul de 23 de membri. În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege în forma prezentată.

La dezbaterile din cele două comisii au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, reprezentanţi ai Ministerului Muncii şi Justiţiei Sociale şi Ministerului Apărării Naţionale.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.
În urma finalizării dezbaterilor, cele două Comisii propun Plenului Camerei Deputaţilor adoptarea proiectului de lege în forma prezentată.
PREŞEDINTE,



PREŞEDINTE,

Adrian Solomon



Dorel Gheorghe Căprar
SECRETAR,




SECRETAR,


Violeta Răduţ



Dumitru Lupescu
Întocmit,
Consilier parlamentar Lidia Vlădescu


Consilier parlamentar Luminiţa Oprea
Consilier parlamentar Camelia Revenco

